चंडीगढ़, 16 अगस्त: हरियाणा सिख गुरुद्वारा प्रबंधक कमेटी के प्रधान सरदार जगदीश सिंह झींडा ने एचएसजीपीसी के मुद्दे पर नेता विपक्ष अभय सिंह चौटाला से मुलाकात कर समर्थन मांगा। झींडा ने कहा कि इनेलो हमेशा हरियाणा के हितों के लिए संघर्ष करती रही है चाहे वह एसवाईएल का मुद्दा हो या चंडीगढ़ पर हरियाणा के हक का। चूंकि इनेलो प्रदेश हितों की हितैषी है और हरियाणा गुरुद्वारा प्रबंधक कमेटी की हमारी मांग का शुरू से ही समर्थन करती रही है इसलिए एचएसजीपीसी हरियाणा के हकों के हर मुद्दे पर इनेलो के साथ है।